Storevika naturreservat

Storevika naturreservat er et naturreservat i Sande kommune. Det består av et område syd på Sandsøya. Området ble vernet 27. mai 1988. Reservatet inngår i verneplan for våtmark. Naturreservatet grenser til Voksaholmane dyrelivsfreding som ble vernet samtidig. Verneforskriften sier at formålet med vernet er «å ta vare på eit viktig våtmarksområde med tilhøyrande plantesamfunn, fugleliv og anna dyreliv.» Blant fugler som er registrert i reservatet finnes svarthalespove, stjertand, knekkand, bergand, sjøorre, ærfugl, vipe, fiskemåke, brushane, gråmåke, sandsvale, dvergdykker, storspove, snadderand, teist, steinvender, sivhauk, tjeld, småspove, tjuvjo og rødstilk. Referanser